Karolo ya Ditaba Bakeng sa Babegi ba Ditaba
MABAPI LE RENA
Lenaneo la Thuto ya Beibele
Sehlogo sa go Feta
Modiro wa Boboledi le wa go Ruta Lefaseng ka Bophara
Batho ba Pele Bao ba Bego ba Nyaka Therešo
Ke Ile ka Kgopela Jehofa Gore a Ntlhahle
“Go Modimo Dilo Tšohle di a Kgonega”
Monna wa ka o be a sa Kgaotše go Bala!
Lerato la Kgonthe la Bokriste ga le Fele
Ke Iponetše ka Mahlo a ka Seo Beibele e se Bolelago!
Ditšhegofatšo “ka Dinako tše di Loketšego le ka Dinako tša Mathata.”—2 Tim. 4:2.
Ba Ile ba Gopola Mmopi wa Bona yo Mogolo
Lerato le Fenya Mellwane Yeo e Beilwego ke Batho
O ka rata go bala sehlogo se ka leleme lefe? %%
Karolo ya legodimong ya mokgatlo wa Jehofa wa legohle e dula e gatela pele
Kgonthišegang gore Jehofa o bona moya wo le o bontšhago. (Baheb. 6:10) Moya wa lena wa boikgafo o dira gore re nagane ka Aborahama le Sara. Ge Aborahama a be a le mengwageng ya gagwe ya bo-70, o ile a huduga motseng wa Bakaladea wa Uri gomme a iša lapa la gagwe nageng ya kgole ya Kanana, moo a bego a tla phela mengwaga e mengwe e lekgolo a le ditenteng. Ruri yena le mosadi wa gagwe ba tloga ba bontšhitše moya wa boikgafo!—Gen. 11:31; Dit. 7:2, 3.
Na le wena o bontšha moya o bjalo? Lena ka moka bao le kgotleletšego ka potego mehleng ye e thata, le dira seo Jesu a re boditšego gore re se dire. O itše: “Ka gona, eyang le dire batho ba ditšhaba ka moka barutiwa, le ba kolobetša leineng la Tate le la Morwa le la moya o mokgethwa.”—Mat. 28:19.
Ba bantši ba arabela molaetšeng. Tlhora ya bagoeledi ya ngwagola e bile 8 340 847, mola ka kakaretšo kgwedi le kgwedi go ile gwa swarwa dithuto tša Beibele tše 10 115 264. Ruri go molaleng gore koloi ya legodimong e a kitima, gomme go bjalo le ka lena! Tšwelang pele ka modiro wa lena o mobotse nakong ye e kopana yeo e šetšego, pele Jehofa a tswalela mojako wo o lebišago phološong.
Kgonthišega gore Jehofa o tla dula a šegofatša go mo hlankela ga gago ka potego. Go sa šetšwe gore seo o mo direlago sona ke se segolo goba se senyenyane, sa bohlokwa go Jehofa ke gore o mo nea sohle seo o ka se kgonago e bile o dira seo ka maikemišetšo a mabotse. Dimpho tše bjalo ka moka di kgoma pelo ya gagwe gomme di dira gore a go amogele. (2 Bakor. 9:6, 7) Ka gona, tšwela pele o batamela kgauswi le Tatago yo lerato ka go dula o rapela, o ithuta Lentšu la Modimo, o e ba gona dibokeng tša Bokriste le go tšea karolo ka mafolofolo bodireding.